Tekniske udfordringer sendte fredag morgen læsøfærgen Margrethe på bænken. Det skete samtidig med, at reservefærgen Ane ikke kan sejle på grund af dårlige vindforhold og lav vandstand. Det betød, at der fredag morgen ikke har været færgesejlads mellem Læsø og fastlandet. Nu sejler Læsfærgen dog igen. Så de sene afgange fredag sejler som planlagt. Færgesejladsen til og fra Læsø har de sidste par dage været forstyrret af den lave vandstand, kraftig vind og is i havnen. Det har i ugens løb skabt en del aflysninger og forsinkelser. - Vi er rigtig trætte af det i færgeselskabet, for vores førsteprioritet er at servicere læsøboerne. Det har desværre ikke været muligt, men medarbejderne knokler for, at det skal lykkes, siger færgeselskabets direktør Lars Rieks.

Opsummering:
Læsø-færgen var fredag morgen ude af drift, men nu er det igen muligt at komme frem og tilbage fra Læsø.